  Анжелика Тихонова корреспондент Удмуртиысь паравелосипедист Арслан Гильмутдинов дуннелэн чемпионатаз бронза медаль утӥз. Ӵошатсконъёс 9-13 инвожое Португалиысь Кашкайш карын ортчо. Со сярысь Удмуртиысь Спортъя дасяськонъя центрлэн «ВКонтакте» мерлыко вотэсысь огиназ ивортӥзы. Арслан Гильмутдинов 25 иськемъем нимаз ӵошатсконын куинетӥ луиз. Нырысетӥ инты Франциысь Александр Леоте басьтӥз, кыкетӥ - Испаниысь Морис Фар.  Удмуртиысь эшшо одӥгез спортсмен Сергей Пудов 33,6 иськеме ворттылонын куатетӥ вуиз. Пусъём, кемалась ик ӧвӧл, Бельгиын Дуннелэн кубокезлэн люкетаз со усиз но урдлыоссэ вӧсь кариз вал. 12-тӥ инвожое паравелосипедистъёслэн группаен ӵошатсконъёссы ортчозы.  Тодэ вайытом, азьвылгес Сергей Пудов но Арслан Гильмутдинов шоссеын велоспортъя Россилэн чемпионатаз ньыль медаль утӥзы.  Тегъёс: Удмуртия сӧсыръёс велоспорт АрсланГильмутдинов  